22/12/2021 | Administración LocalMunicipal
Arteixo
Persoal
Modificación do convenio de persoal laboral e do acordo de condicións de traballo do persoal funcionario do Concello de Arteixo

Téndose adoptado polo Pleno da Corporación, en sesión ordinaria celebrada o 25 de novembro de 2021, acordo relativo ao asunto de referencia, procédese á publicación do mesmo, para xeral coñecemento e efectos oportunos. Procede a modificación do Convenio de persoal laboral do Concello de Arteixo, no relativo á xornada laboral, nos seguintes artigos: - A: Revogación do artigo 14.3 (inaplicable por obsoleto: refire a rotación de persoal para atención do funcionamento dos centros de traballo -rexistro- durante as xornadas dos sábados) - B: Revogación do artigo 14.6 (por quedar recollido na nova redacción do artigo 16.2) - C: Artigo 16.- Horario: revogación do artigo 16.1, 16.2 e do artigo 16.3 - D: Nova redacción do artigo 16.1: Artigo.16.1: a xornada laboral do persoal a xornada completa será a establecida polo Estado en cómputo anual, sendo que a distribución da mesma cun cómputo medio de 37,5 horas de media semanal (1.642 horas en cómputo anual, ou a que sexa establecida no futuro polo marco legal de aplicación), establece diferentes tipoloxías de xornada na organización municipal segundo o posto de traballo ocupado en base a 2 criterios/factores: Dispoñibilidade e Distribución de xornada (segundo o factor de “Dedicación” e “Penosidade: réxime de xornada” do Manual de valoración de postos, definidos para cada posto no Catálogo de postos e integrados na determinación do complemento específico da nova RPT do Concello de Arteixo): A dispoñibilidade é a característica particular do posto de traballo que implica flexibilidade con respecto ao horario laboral de cada posto, de modo que o/a traballador/a deberá estar dispoñible cun preaviso de 72 horas hábiles (salvo causas de forza maior) para a realización de actividades fora da xornada habitual de traballo. Cada posto paralelamente ten definida unha distribución concreta de xornada (ordinaria, con nocturnidade, con turnicidade, xornada partida e/ou sábados, sábados domingos e festivos). A dispoñibilidade difire das horas extraordinarias e non implica o incremento de horas de traballo en cómputo anual, senón unha flexibilización sobre o horario/distribución de xornada ordinaria, polo que as horas realizadas fora da xornada oficial/ordinaria serán compensadas modificando o horario de traballo en posteriores datas, agás os postos de traballo organizados por rotación de quendas que dita compensación temporal quedará supeditada á axeitada cobertura de necesidades das quendas do servizo (Policía Local, Protección Civil, Augas, Servizo de recollida de residuos sólidos urbanos e calquera outro organizado segundo cuadrantes de quendas ou rotacións). As adaptacións/compensación de horarios ata a xornada completa semanal/anual cando sexan acumuladas en xornadas completas, requirirán a conformidade do superior técnico, concelleiro/a delegado/a de área e concelleiro/a de persoal e non poderán unirse en caso algún, a vacacións nin a asuntos propios. A distribución de xornada refire o horario de cada posto de traballo e é a característica que define o horario de entrada/saída establecido como habitual de cada posto. Na distribución de xornada, diferenciase o horario ordinario (en horario continuo de mañá ou tarde ou incluíndo xornada partida ou sábados mañá), realización de alternancia de quendas en horario de mañá /tarde, inclusión de rotación de sábados, domingos e festivos e horarios que, na rotación de quendas, inclúen horarios nocturnos. A característica de horario de cada posto non é excluínte (agás o horario/xornada ordinaria) podendo darse postos de traballo con turnicidade, con sábados domingos e festivos e con nocturnidade (característicos dos postos de servizos con funcionamento continuo 24 horas/365 días ao ano). Polo tanto, os diferentes postos de traballo da organización municipal presentan, xornadas diferentes determinadas no Catálogo de postos de traballo, en base a dous criterios/factores: distribución e dispoñibilidade.1. Xornada ordinaria: diferenciándose nesta dous tipos: ordinaria en xornada continua en quenda de mañá ou tarde (excluíntes) e ordinaria con sábados ou con xornadas partidas. O persoal que ocupe postos cunha das dúas tipoloxías de xornada ordinaria percibirá o complemento específico que resulte de aplicación e, no suposto de modificarse a xornada, adaptarase o complemento específico 2. Xornada con quendas de rotación de quenda de xornada continua en quenda de mañá ou tarde (excluíntes): turnicidade preestablecida por cuadrante/rotación de quendas 3. Xornada con quendas de rotación de quendas que inclúen sábados, domingos e/ou festivos preestablecida por cuadrante/rotación de quendas 4. Xornada con rotación de quendas que inclúen xornadas íntegras/maioritarias de noite preestablecida por cuadrante/rotación de quendas: nocturnidade 1. Xornada con plena dispoñibilidade: implica o servizo á Corporación con dispoñibilidade as 24 horas do día, incluíndo sábados, domingos e festivos cando as circunstancias organizativas ou administrativas o esixan 2. Dispoñibilidade parcial: implica, por razóns do servizo, un horario/distribución de xornada irregular e de maneira frecuente con relación ao establecido con carácter xeral (xornada ordinaria en cómputo determinado polo marco legal estatal: 1642 horas/ano ou 37,5 de promedio, semanalmente), cun límite de dispoñibilidade de 160 horas en cómputo anual. A xornada realizada nos postos con esta dispoñibilidade contabilizarase en réxime ordinario, agás horarios a partir das 20:00 horas de luns a venres, sábados a partir das 15:00 horas e domingos e festivos, que contabilizarán ao 1,25% 3. Dispoñibilidade ocasional: implica realizar a xornada establecida con carácter oficial/ordinario en cómputo determinado polo marco legal estatal (1.642 horas/ano ou 37,5 de promedio, semanalmente) nun horario ocasionalmente irregular pola realización dun traballo non habitual, traballos de temporada, reunións e similares fora de horario ordinario, actividades en fins de semana, campañas estacionais, etc. cun límite de dispoñibilidade de 80 horas en cómputo anual. A xornada realizada nos postos con esta dispoñibilidade contabilizarase en réxime ordinario, agás horarios a partir das 20:00 horas de luns a venres, sábados a partir das 15:00 horas e domingos e festivos, que contabilizarán ao 1,25% 4. Sen dispoñibilidade/xornada ordinaria: implica cumprir a xornada establecida con carácter oficial/ordinario en cómputo determinado polo marco legal estatal (1.642 horas/ano ou 37,5 de promedio, semanalmente ou o que sexa determinado nun futuro polo marco legal de aplicación) en horario continuado de mañá ou tarde (excluíntes) sen ter que asistir en ningún outro momento por ningunha circunstancia do normal funcionamento do servizo Artigo 16.2: Dende o 15 de xuño ata o 15 de setembro, ámbolos dous inclusive, a xornada laboral diaria reducirase nunha hora diaria, mantendo o horario de atención ao cidadán e rexistro de 9:00 a 14:00 horas obrigatoriamente e quedando supeditado ao cómputo anual de xornada determinado polo marco legal de aplicación. Non suposto de non poder efectuar dita redución diaria por necesidades de servizo, esta non será acumulable en xornadas completas. Artigo16.3: A flexibilidade no inicio/remate da xornada laboral diaria será a determinada para a xornada ordinaria, sendo aplicable nos postos doutras tipoloxías de xornadas, sempre que proceda segundo o funcionamento do servizo, cubertas as necesidades do mesmo e sempre que se cumpra o horario de presenza obrigatoria. A implementación da RPT tamén implica a modificación do Convenio de persoal laboral do Concello de Arteixo, no relativo á estrutura retributiva determinando a revogación do artigo 23.1, 23.2, 23.3 e artigo 26, quedando sen efecto o Anexo 1 a) e Anexo 1 b). - A: Nova redacción do artigo 23: o artigo 23 (único) queda redactado do seguinte teor: As gratificacións por servizos especiais e extraordinarios serán as mesmos que as establecidas con carácter xeral para o persoal funcionario. A realización de horas extraordinarias, realizadas con carácter excepcional e sempre fora do cómputo determinado para cada tipoloxía de xornada laboral, terá carácter voluntario para o/a traballador/a e retribuirase co incremento do 1,75 % sobre o prezo de hora ordinaria, podendo optar o/a empregado/a entre compensación económica ou temporal. Para o persoal de servizos con funcionamento 24 horas/365 días (Servizo de recollida de residuos sólidos urbanos, Augas e Protección Civil) mantense o plus de domingos e festivos (por importe de 64,89 €/xornada 6 horas ou importe proporcional mais un día de descanso, para 2022 cos incrementos que sexan posteriormente de aplicación segundo Lei de Orzamentos do Estado) pola prestación de servizos extraordinarios en domingo/festivo non previstos en cuadrante ou organización de quendas. Para o persoal que ocupa postos de traballo cunha determinación de xornada distinta da ordinaria (postos con dispoñibilidade por distribución de xornada irregular por necesidades do servizo en cómputo anual de 80 horas (ocasional) ou 160 horas (parcial) será preciso a acreditación previa da superación de ditos límites anuais para a preceptiva tramitación de autorización previa e realización de horas/servizos extraordinarios, agás os postos de traballo organizados por rotación de quendas que dita compensación temporal terá carácter secundario ao estar supeditada á axeitada cobertura de necesidades das quendas do servizo (Policía Local, Protección Civil, Augas, Servizo de recollida de residuos sólidos urbanos e calquera outro organizado segundo cuadrantes de quendas ou rotacións). En ambos casos, requirirase tramitación de autorización previa, motivando a necesidade con sinatura do responsable técnico e/ou concelleiro/a responsable de área. As demais gratificacións extraordinarias, de carácter non fixo nin periódico, axustaranse ao establecido polo marco legal retributivo de persoal funcionario. As retribucións do persoal acollido ao presente Convenio, estarán constituídas polos conceptos retributivos establecidos polo marco legal de aplicación para o persoal funcionario, tanto en estrutura como en importes e en incrementos dos mesmos, todas elas con carácter consolidable. Retribucións básicas: salario base e trienios. O salario base e os trienios serán os determinados polo Estado para cada grupo/subgrupo de clasificación segundo o recollido na RPT en vigor. Non obstante, o concepto de antigüidade consolidada manterá os importes preexistentes de trienios, aplicando os importes dos novos trienios segundo grupo de clasificación, a partir da entrada en vigor da RPT. As retribucións básicas anuais conformaranse en identidade do establecido para o persoal funcionario (12 pagas ordinarias e dúas extraordinarias segundo os importes determinados polo Estado para cada grupo/subgrupo de equiparación de grupo funcionarial de cada posto segundo clasificación da RPT en vigor, grupo I: A1; grupo II: A2; grupo X: B; grupo 3: C1; grupo 4: C2 /AP oficios). Artigo 26.2: Retribucións complementarias de carácter fixo e periódico inherentes ao posto: complemento de destino e complemento específico. As retribucións complementarias do persoal acollido ao presente Convenio, estarán constituídas polos conceptos retributivos establecidos polo marco legal de aplicación para o persoal funcionario, tanto en estrutura como en importes e en incrementos dos mesmos, todas elas de carácter consolidable. O complemento retributivo denominado “complemento de destino” será o establecido polo marco estatal segundo clasificación do nivel de cada posto da RPT en vigor, cos importes correspondentes ás doce pagas ordinarias e os importes correspondentes ás dúas extraordinarias. O complemento retributivo denominado “complemento específico” será o determinado na RPT en vigor, cos incrementos anuais establecidos polo Estado en identidade do regulado para o persoal funcionario, cos importes correspondentes ás doce pagas ordinarias e os importes correspondentes ás dúas extraordinarias. O importe/custo de hora ordinaria determinarase pola suma global das retribucións básicas e complementarias anteriormente determinadas e os importes das gratificacións correspondentes á realización de servizos extraordinarios (horas extraordinarias ou estruturais) retribuirase co incremento do 1,75 % sobre o prezo de hora ordinaria, calculando esta coa totalidade de retribucións básicas e extraordinarias de carácter fixo e periódico en cómputo anual (salario base + trienios+ complemente de destino ou equivalente + complemento específico ou equivalente). A partir da entrada en vigor do presente, traballarase coa representación sindical correspondente na determinación nun prezo estandarizado de hora extraordinaria por grupos de clasificación. Artigo 26.3: As retribucións tanto básicas como complementarias de carácter fixo determinadas para cada posto de traballo serán proporcionais á xornada completa, parcial ou reducida de cada posto de traballo e a data de inicio da prestación de servizos. Artigo 26.4: Para o non recollido no presente, aplicarase o réxime retributivo determinado para o persoal funcionario. Novo apartado final: artigo 26.5: O articulado do Convenio de persoal laboral do Concello de Arteixo queda supeditado no relativo ao réxime retributivo e de xornada, ao marco legal de aplicación en cada momento, podendo o Concello de Arteixo adherirse e aplicar calquera outro diferente (estatal e/ou autonómico) que resulte procedente e mais beneficioso e/ou regule aspectos non contemplados no propio. Procede a modificación do Acordo regulador das condicións de traballo do persoal funcionario no relativo á xornada laboral, implicando a revogación do artigo 21 e artigo 22, que quedan redactados do seguinte teor: Artigo 21.1: a xornada laboral do persoal a xornada completa será a establecida polo Estado en cómputo anual, sendo que a distribución da mesma cun cómputo medio de 37,5 horas de media semanal (1642 horas en cómputo anual, ou a que sexa establecida no futuro polo marco legal de aplicación), establece diferentes tipoloxías de xornada na organización municipal segundo o posto de traballo ocupado en base a 2 criterios/factores: Dispoñibilidade e Distribución de xornada (segundo o factor de “Dedicación” e “Penosidade: réxime de xornada” do Manual de valoración de postos, definidos para cada posto no Catálogo de postos e integrados na determinación do complemento específico da nova RPT do Concello de Arteixo): A dispoñibilidade é a característica particular do posto de traballo que implica flexibilidade con respecto ao horario laboral de cada posto, de modo que o/a traballador/a deberá estar dispoñible cun preaviso de 72 horas hábiles (salvo causas de forza maior) para a realización de actividades fora da xornada habitual de traballo. Cada posto paralelamente ten definida unha distribución concreta de xornada (ordinaria, con nocturnidade, con turnicidade, xornada partida e/ou sábados, sábados domingos e festivos). A dispoñibilidade difire das horas extraordinarias e non implica o incremento de horas de traballo en cómputo anual, senón unha flexibilización sobre o horario/distribución de xornada ordinaria, polo que as horas realizadas fora da xornada oficial/ordinaria serán compensadas modificando o horario de traballo en posteriores datas, agás os postos de traballo organizados por rotación de quendas que dita compensación temporal quedará supeditada á axeitada cobertura de necesidades das quendas do servizo (Policía Local, Protección Civil, Augas, Servizo de recollida de residuos sólidos urbanos e calquera outro organizado segundo cuadrantes de quendas ou rotacións). As adaptacións/compensación de horarios ata a xornada completa semanal/anual cando sexan acumuladas en xornadas completas, requirirán a conformidade do superior técnico, concelleiro/a delegado/a de área e concelleiro/a de persoal e non poderán unirse en caso algún, a vacacións nin a asuntos propios. A distribución de xornada refire o horario de cada posto de traballo e é a característica que define o horario de entrada/saída establecido como habitual de cada posto. Na distribución de xornada, diferenciase o horario ordinario (en horario continuo de mañá ou tarde ou incluíndo xornada partida ou sábados mañá), realización de alternancia de quendas en horario de mañá/tarde, inclusión de rotación de sábados, domingos e festivos e horarios que, na rotación de quendas, inclúen horarios nocturnos. A característica de horario de cada posto non é excluínte coa salvidade do horario/xornada ordinaria) podendo darse postos de traballo con turnicidade, con sábados domingos e festivos e con nocturnidade (característicos dos postos de servizos con funcionamento continuo 24 horas/365 días ao ano). Polo tanto, os diferentes postos de traballo da organización municipal presentan, xornadas diferentes determinadas no Catálogo de postos de traballo, en base a dous criterios/factores: distribución e dispoñibilidade.1. Xornada ordinaria: Diferenciándose nesta dous tipos: ordinaria en xornada continua en quenda de mañá ou tarde (excluíntes) e ordinaria con sábados ou con xornadas partidas. O persoal que ocupe postos cunha das dúas tipoloxías de xornada ordinaria percibirá o complemento específico que resulte de aplicación e, no suposto de modificarse a xornada, adaptarase o complemento específico.2. Xornada con quendas de rotación de quendas de xornada continua en quenda de mañá ou tarde (excluíntes): turnicidade preestablecida por cuadrante/rotación de quendas.3. Xornada con quendas de rotación de quendas que inclúen sábados e domingos e/ou festivos preestablecida por cuadrante/ rotación de quendas.4. Xornada con quendas de rotación de quendas que inclúen xornadas íntegras/maioritarias de noite preestablecida por cuadrante/rotación de quendas: nocturnidade.1. Xornada con Plena dispoñibilidade: implica o servizo á Corporación con dispoñibilidade as 24 horas do día, incluíndo sábados, domingos e festivos cando as circunstancias organizativas ou administrativas o esixan.2. Dispoñibilidade parcial: implica, por razóns do servizo, un horario/distribución de xornada irregular e de maneira frecuente con relación ao establecido con carácter xeral (xornada ordinaria en cómputo determinado polo marco legal estatal: 1.642 horas/ano ou 37,5 de promedio, semanalmente), cun límite de dispoñibilidade de 160 horas en cómputo anual. A xornada realizada nos postos con esta dispoñibilidade contabilizarase en réxime ordinario, agás horarios a partir das 20:00 horas de luns a venres, sábados a partir das 15:00 horas e domingos e festivos, que contabilizarán ao 1,25%. 3. Dispoñibilidade ocasional: Implica cumprir a xornada establecida con carácter oficial/ordinario en cómputo determinado polo marco legal estatal (1.642 horas/ano ou 37,5 de promedio, semanalmente) nun horario ocasionalmente irregular pola realización dun traballo non habitual, traballos de temporada, reunións e similares fora de horario ordinario, actividades en fins de semana, campañas estacionais, etc. cun límite de dispoñibilidade de 80 horas en cómputo anual. A xornada realizada nos postos con esta dispoñibilidade contabilizarase en réxime ordinario, agás horarios a partir das 20:00 horas de luns a venres, sábados a partir das 15:00 horas e domingos e festivos, que contabilizarán ao 1,25%. 4. Sen dispoñibilidade/xornada ordinaria: Implica realizar a xornada establecida con carácter oficial/ordinario en cómputo determinado polo marco legal estatal (1.642 horas/ano ou 37,5 de promedio, semanalmente ou o que sexa determinado nun futuro polo marco legal de aplicación) en horario continuado de mañá ou tarde (excluíntes) sen ter que asistir en ningún outro momento por ningunha circunstancia do normal funcionamento do servizo Artigo 21.2: Dende o 15 de xuño ata o 15 de setembro, ámbolos dous inclusive, a xornada laboral diaria reducirase nunha hora diaria, mantendo o horario de atención ao cidadán e rexistro de 9:00 a 14:00 horas. Non suposto de non poder efectuar dita redución diaria por necesidades do servizo, esta non será acumulable en xornadas completas. Artigo 22: A flexibilidade no inicio/remate da xornada laboral diaria será a determinada para a xornada ordinaria, sempre que proceda segundo o funcionamento do servizo, cubertas as necesidades do mesmo e se cumpra o horario de presenza obrigatoria. A realización de servizos extraordinarias, realizados con carácter excepcional e sempre fora do cómputo de xornada determinado para cada tipoloxía de xornada laboral, terá carácter voluntario para o/a traballador/a e retribuirase co incremento do 1,75 % sobre o prezo de hora ordinaria, podendo optar o/a empregado/a entre compensación económica ou temporal. Para o persoal que ocupa postos de traballo cunha determinación de xornada distinta da ordinaria (postos con dispoñibilidade por distribución de xornada irregular por necesidades do servizo en cómputo anual de 80 horas (ocasional) ou 160 horas (parcial) será preciso a acreditación previa da superación de ditos límites anuais, para a preceptiva tramitación de autorización previa e realización de servizos extraordinarios fora da xornada establecida, agás postos de traballo organizados por rotación de quendas que dita compensación temporal terá carácter secundario ao estar supeditada á axeitada cobertura de necesidades do servizo segundo quendas (Policía Local, Protección Civil, Augas, Servizo de recollida de residuos sólidos urbanos e calquera outro organizado segundo cuadrantes de quendas ou rotacións). En ambos casos, requirirase tramitación de autorización previa, motivando a necesidade con sinatura do responsable técnico e/ou concelleiro/a responsable de área. Nova redacción artigo 24.6: Os importes das gratificacións correspondentes á realización de servizos extraordinarios retribuirase co incremento do 1,75 % sobre o prezo de hora ordinaria, calculando esta coa totalidade de retribucións básicas e extraordinarias de carácter fixo e periódico en cómputo anual (salario base + trienios+ complemento de destino ou equivalente + complemento específico ou equivalente). A partir da entrada en vigor do presente, traballarase coa representación sindical correspondente na determinación nun prezo estandarizado de hora extraordinaria/servizo extraordinario por grupos de clasificación. Novo apartado final: artigo 24.9: O articulado do Acordo regulador de condicións de traballo do persoal funcionario queda supeditado no relativo ao réxime retributivo e de xornada ao marco legal de aplicación en cada momento, podendo o Concello de Arteixo adherirse e aplicar calquera outro diferente (estatal e/ou autonómico) que resulte procedente e mais beneficioso e/ou regule aspectos non contemplados no propio.” Arteixo, 3 de decembro de 2021 Asinado: Carlos Calvelo Martínez, Alcalde-Presidente